મહાકાલની નગરી પૃથ્વીનું કેન્દ્રબિંદુ ગણાતા મધ્યપ્રદેશના ઉજ્જૈન શહેરમાં હાલમાં સિંહસ્થ કુંભ ચાલી રહ્યો છે. સમુદ્રમંથન વખતે કીમતી રત્નો સાથે નીકળેલા અમૃતકળશમાંથી અમૃતનાં ચાર બુંદો ઉત્તરાંચલના હરિદ્વાર, ઉત્તર પ્રદેશના પ્રયાગ, મધ્યપ્રદેશના ઉજ્જૈન અને મહારાષ્ટ્રના નાસિક એમ ચાર સ્થળે ઢોળાયા હતા. આથી જ આ ચારેય સ્થળોનું ધાર્મિક દૃષ્ટિએ ઘણું મહત્ત્વ છે. જે-તે સ્થળે દર બાર વર્ષે યોજાતા કુંભને સિંહસ્થ કુંભ તરીકે ઓળખવામાં આવે છે.